Document ID: 32009D0738

DECIZIA COMISIEI
din 5 octombrie 2009
de abrogare a Directivei 2009/124/CE de modificare a anexei I la Directiva 2002/32/CE a Parlamentului European și a Consiliului în ceea ce privește nivelurile maxime pentru arsen, teobromină, Datura sp., Ricinus communis L., Croton tiglium L. și Abrus precatorius L.
[notificată cu numărul C(2009) 7705]
(Text cu relevanță pentru SEE)
(2009/738/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (1), în special articolul 5a,
având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (2), în special articolul 11 alineatul (3),
întrucât:
(1)
Articolul 8 din Directiva 2002/32/CE prevede faptul că măsurile de adaptare a anexei I la respectiva directivă sunt concepute pentru a modifica elementele neesențiale ale acesteia și, prin urmare, trebuie să fie adoptate în conformitate cu procedura de reglementare cu control menționată la articolul 11 alineatul (3).
(2)
Articolul 5a din Decizia 1999/468/CE prevede faptul că proiectele de măsuri trebuie să fie transmise Parlamentului European și Consiliului pentru control și că perioada de control trebuie să fie de trei luni de la data la care au fost transmise.
(3)
Proiectul de Directivă a Comisiei de modificare a anexei I la Directiva 2002/32/CE a Parlamentului European și a Consiliului în ceea ce privește nivelurile maxime pentru arsen, teobromină, Datura sp., Ricinus communis L., Croton tiglium L. și Abrus precatorius L. a fost transmis Parlamentului European și Consiliului la 28 iulie 2009.
(4)
Directiva 2009/124/CE a Comisiei din 25 septembrie 2009 de modificare a anexei I la Directiva 2002/32/CE a Parlamentului European și a Consiliului în ceea ce privește nivelurile maxime pentru arsen, teobromină, Datura sp., Ricinus communis L., Croton tiglium L. și Abrus precatorius L. (3) a fost adoptată în mod greșit înainte de expirarea perioadei de control.
(5)
Prin urmare, este necesar să se abroge fără întârziere Directiva 2009/124/CE,
ADOPTĂ PREZENTA DECIZIE:
Articolul 1
Directiva 2009/124/CE se abrogă.
Articolul 2
Prezenta decizie se adresează statelor membre.
Adoptată la Bruxelles, 5 octombrie 2009.

Labels: 0
1
20
6